
ZIARE ŞI REVISTE AROMÂNE 
LA SFÂRŞITUL SECOLULUI XIX ŞI 
ÎNCEPUTUL SECOLULUI XX 


În secolul XIX aromânii, deşi formau un 
grup numeros, locuiau în spații diferite, neal- 
cătuind o comunitate compactă. Prezenţa lor 
este semnalată în Macedonia, cu principalele 
centre - Bitolia, Cruşova, Ohrida, Gramostea, 
Moscopole, Lunca, Oşani, Molovişte etc. În 
Albania ei sunt menţionaţi în localităţile: 
Cărvunari, Cerveni, Cavaia, Gramara ş.a. În 
Epir şi Thesalia au format grupuri compacte în 
localităţile  Samarina,  Perivoli,  Avdela, 
Cuţufani, Doliani, Damasuli şi Ameru. 

Evaluările făcute de istoriografia ro- 
mână estimează că aromânii sunt în jur de un 
milion şi jumătate. Chestiunea numărului 
acestei etnii a fost o preocupare importantă 
atât pentru istoricii români cât şi pentru cei din 
Peninsula Balcanică. Istoricii străini susţin că 
aromânii sunt în număr de 400.000, iar cei din 
unele state balcanice consideră că aceştia 
sunt nesemnificativi ca număr. 

Cei mai mulți aromâni din Bulgaria s-au 
strămutat în Dobrogea în urma tratatului 
româno-bulgar de la Craiova din anul 1940. 

Astăzi în afara granițelor României trăi- 
esc între 9 - 12 milioane de români, din care 
aproape un milion şi jumătate sunt aromâni. 
Tragedia aromânilor a început în anul 1829 
când, prin tratatul de la Adrianopol, grecii au 
obținut independența. După acest eveniment 
ei au declanşat o altă mişcare prin care 
urmăreau încorporarea Macedoniei, Epirului, 
Thesaliei şi Albaniei. În anul 1881 Grecia a 
ocupat Thesalia şi Epirul, teritorii locuite de 
aromâni. În concepţia grecilor Peninsula 
Balcanică trebuia să fie o "peninsulă greacă”. 
Guvernul grec a dus o politică diferită fată de 
bulgari, sârbi şi aromâni, folosind principiul 
“divide et impera". Atitudinea Greciei față de 
aromâni a fost greu de înțeles deoarece 

adversarii lor erau bulgarii şi sârbii. 

Tratamentul aplicat aromânilor de către 
autoritățile greceşti a dus la ruperea relaţiilor 
româno-elene în anii 1887-1888, 1892-1896 şi 
1906-1911. 

Aromânii luptau pentru drepturi cetățe- 
neşti egale cu celelalte naţiuni din Imperiul 
Otoman, dorind autonomie culturală şi nu fo 
marea unui stat propriu în Peninsula 
Balcanică. Ei au avut o viaţă culturală şi spiri- 
tuală care a dominat secolul XVIII în Balcani 
prin vestitul centru Moscopole. 

În a doua jumătate a secolului XIX 
aromânii au înfiintat şcoli în Peninsula 
Balcanică şi au tipărit manuale în română şi 
aromână. Emanciparea culturală s-a făcut şi 
prin editarea unor ziare şi reviste. Multe din ele 
au fost subvenţionate de statul român, fiind 
tipărite în țară dar şi în Imperiul Otoman. 
Ziarele şi revistele au fost redactate în limba 
română si în dialect aromân. În Grecia unele 
ziare şi reviste apăreau în greacă şi aromână 
deoarece autoritățile interziceau folosirea ing 
bii române. 

Unele ziare şi reviste aromâne au fost 
publicaţii efemere ale unor asociaţii şi societăţi 
cu sediul în România. 

În studiul de față prezentarea ziarelor şi 
revistelor aromâne se va face în ordine alfa- 
betică şi nu cronologică. 

ALBINA PINDULUI - a apărut mai întâi 
la Bucureşti, iar apoi la Craiova, în două serii, 
1866 - 1871 şi 1875-1876. A fost o revistă bilu- 
nară de "litere, ştiinţă şi arte". Redactorul 
revistei a fost Grigore N Grandea. La această 
revistă, care a publicat mult folclor aromân, a 
colaborat şi V. A. Urechia. 

ALBUMUL MACEDOROMÂN - publi- 
caţie fondată în anul 1880 sub redacţia lui V.A. 

Urechia, cu concursul unui număr de aproape 
200 de colaboratori din țară şi din străinătate. 
Este organ al "Societăţii Macedo-Române" şi 
a apărat drepturile românilor din Peninsula 
Balcanică. Dintre colaboratorii din țară men- 
ționăm pe N. Desuşianu, losif Vulcan, Taşcu 
Iliescu, Anastasie Marinescu, T. G. Djuvara, B. 
P. Hasdeu, Veronica Micle, Maria Rosetti, A. 
D. Xenopol ş.a. 

Dintre colaboratorii străini care au scris 
despre aromâni amintim pe Marie Nizet, V. 
Hugo şi E. Legrand. În anul 1906 s-au expedi- 
at la Constantinopol 500 de exemplare din 
primul Album Macedo-Român - care urmau să 
fie date ca premii elevilor la sfârşitul anului 
şcolar. Cele 500 de exemplare erau o donaţie 
din partea lui T.G. Dabo, aromân din 
Constanţa. 

$ ALMANAHUL MACEDO-ROMÂN - 
redactat la Constanța în anul 1900 şi la 
Bucureşti în anii 1901-1903. Este primul 
almanah pentru literatura şi cultura aromânilor. 
Comitetul director era alcătuit din T.G. Dabo, 
P. Vulcan, Taşcu Sunda şi N. Tacit. 

În almanah sunt trecute informaţii 
despre situația şcolilor şi bisericilor 
aromâne din Imperiul Otoman dar şi creații 
în dialect aromân semnate de Nuşi Tulliu, 
Costa Bellimace, George Murnu şi T. 
Sunda. 

AROMÂNUL - sub acest nume au 

existat mai multe ziare în Bucureşti, 
Constanţa, Turnu Măgurele şi Craiova. 


Menţionăm "Aromânul" - organ naţional al 
românilor din Peninsula Balcanică şi care a 
apărut în Bucureşti în perioada 1910-1911 sub 
redacția unui comitet. O gazetă săptămânală 
numită tot "Aromânul” a fost semnalată la 
Turnu-Măgurele în perioada februarie-iunie 
1906. A fost interzisă de autoritățile locale 
deoarece avea o tentă naționalistă. 

CALENDARUL AROMÂNESC - revistă 
editată de Societatea studenţilor mace- 
doromâni din Bucureşti în anul 1910, în dialect 
aromân. Au fost tipărite doar patru numere prin 
contribuția unor distinşi colaboratori: George 
Murnu, Nicolae lorga, P. Papahagi, Marcu 
Beza, luliu Valaori ş.a. Revista a publicat 
portretele unor personalități aromâne care au 
sprijinit mişcarea culturală şi au apărat traditi- 
ile aromâneșşțti. 

CUVÂNTUL AROMÂNILOR - publi- 
cație politică, redactată la Bucureşti în perioa- 
da februarie-iunie 1908. A fost editată de un 
grup de aromâni având un tiraj foarte mic. 

redactată de aromânii din Grecia, a apărut la 
Salonic în perioada 1908 - 1910. Revista a fost 
condusă de Nicolae Batzaria (director şi pro- 
prietar) care a fost o perioadă senator de 
Istanbul. În anul 1909 publicația a primit din 
partea statului român o subventie de 6 000 de 
lei (o sumă foarte mare având în vedere va- 
loarea leului din acea perioadă şi faptul că 
prețul unui exemplar era de 20 de bani). 
Subtitiul revistei era scris în aromână "Ease 
uni oari tu sâptemâna”. 

Cu ocazia Congresului Asociaţiei 
Corpului Didactic şi Bisericesc din Turcia din 
anul 1909, a scos un supliment la 23 august 
1909 în care apare următorul apel "Pentru 
luminarea şi trezirea conştiinţei noastre 
nationale prin înființarea de şcoli şi biserici 
s-au făcut însemnate sacrificii morale şi mate- 
riale. Este imperioasă necesitatea de a se 
introduce dialectul aromân în şcolile primare”. 
La sfârşitul anului 1910 revista şi-a încheiat 
activitatea din lipsa fondurilor băneşti. 


nească redactată la Bitolia şi Bucureşti în 
perioada februarie 1901- februarie 1902. După 
o scurtă întrerupere a reapărut la Salonic în 
perioada 1 ianuarie-1 martie 1903. ‘Comitetul 
de redacţie era alcătuit de N. Batzaria (direc- 
tor), Nuşi Tulliu, N. Papahagi, P.Vulcan, N. 
Tacit, Ecaterina M. Dimonie ş.a. 
FRĂȚILIA ÎNTRU DREPTATE - a vâzut 
lumina tiparului la Bucureşti, la 22 martie 
1880. Era un ziar săptămânal cu subtitlul 
Gazeta românilor de peste Balcani, iar de- 
desubtul subtitlului era scris în aromână "easi 
uni oarî pre septemâna". Directorul ziarului a 
fost V.A. Urechia, redactarea în dialect aromân 
fiind făcută de poetul Costa Belimace. În 
numărul 2 din 29 martie 1880 au fost publicate 
în dialectul aromân, transpunerea fiind făcută 
de Taşcu Iliescu, "Miorita" şi "Soarele şi luna". 
În ultimul număr din 22 august 1880, a fost 
publicată poezia lui Mihalachi Niculescu, 
devenită atât de cunoscută generaţiilor de 
aromâni prin primul său vers 'Spuni bre 
gione..." Este prima revistă aromânească şi în 
anul 2005 s-au împlinit 125 de ani de la 
apariția primului număr . 

GRAI BUN - revistă aromânească, cul- 
turală, editată un comitet aromân condus de 

N. Macedoneanu în anul 1906, la București. În 
anul 1907 au apărut câteva numere sub 
redacția lui N. Batzaria. Îşi încetează activi- 
tatea la sfârşitul anului 1907 din lipsa banilor. 
LUMINA - revistă fondată în ianuarie 1903 de 
un comitet alcătuit din Dumitru Cosmulei 
(director), G. Zuca, N. Batzaria, Stere 
Ciumetti, T. Pucerea, C.N. Adam. Subtitlul W ) 
"Revista populară a românilor din Imperiu 
Otoman”. Din anul 1904 director al revistei a 
fost N. Batzaria. În numărul întâi al revistei 
comitetul de redacție a publicat scopul şi pro- 
gramul publicaţiei din care redăm un fragment: 
"Vom lucra neținând seama de sacrificiile 
ce trebuie să le făcem, călăuziți numai de 
gândul binelui. Nu cugetăm la răsplata 
materială, căci acesta este ogorul care 
aduce fericirea. Nu avem pretențiunea, că 
vom da la lumină lucruri numai auzite şi 
numai vedzute. LUMINA - având un cuprins 
pedagogic-literar, va publica articole vari- 
ate, căutând să intereseze pe cetitorii săi. 
Ideile politice nu-şi vor găsi ospitalitatea la 
noi. 

Trei sferturi din cuprinsul revistei 
vor fi scrise în limba românească literară şi 
un sfert numai în dialectul macedo-român. 
Aşa credem noi că se va lăţi graiul româ- 
nesc cel curat şi astfel se vor vedea frăția 
limbei din Regat cu cea din Macedonia. Vor. 
fi dorit unii, poate, ca revista să fie scrisă în 
întregime în dialect, dar aceştia să-şi 
amintească, că fiica e mai mică de cât 
muma şi că dialectele se păstrează dar nu 
se cultivă. Cu încredere şi iubire, rugăm 
publicul cititor să-şi ia, după putere, 
această revistă şi să o aibă în casa lui la loc 
de cinste." 

Revista "Lumina" este considerată cea 
mai bună publicaţie aromână. În paginile ei au 
publicat numeroşi intelectuali aromâni din 
Macedonia, din care menţionăm pe Nida 
Poga, Zicu Araia (poezia Vanghelița), Costa 
Belimace (poezia Un cântic). În perioada 1907 
- 1908 revista a fost subventționată de statul 
român cu suma de 2 880 lei. La sfârşitul anu- 
lui 1908 îşi încetează apariția. 

ROMÂNUL DE LA PIND - gazetă 
naționalistă, pentru românii din dreapta 
Dunării. A apărut în anul 1903, la Bucureşti, 
sub conducerea lui N. Batzaria, în colaborare 
cu un grup de aromâni din Turcia. 

În numărul 12 din 26 mai 1903 a fost 
publicat articolul "Asaltul duşmanului" din care 
reproducem un fragment: 

"Inima fiecărui român ar trebui să 
simtă, ar trebui să se revolte de infamiile şi 
nelegiuirile neomenosului Fanariot, per- 
idului grecoteiu, din partea cărora cetăţuia 


românească din Pind este asaltată cu furie 
infernală. Cele petrecute la Molovişte ne 
fac să ne temem pentru bana (viaţa) noas- 
lră. Grecoteii vor să ne distrugă puţinele 
biserici în care se aude graiul nostru şi pe 
urmă are să le fie uşor să ne răpească şi 
şcoalele. Biserica este piatra de la temelie 
pentru viața unei națiuni, mai ales pentru 
un popor evlavios. Ei, grecoteii, caută să 
ne lipsească de mica pietricică, de care 
mişcarea noastră naţională se bucură în 
Balcani." 

Tenta naționalistă a revistei se poate 
vedea şi din motto-ul scris deasupra titlului 
"Timeo danaos et dona ferentes". Între anii 
1905-1906 fuzionează cu gazeta "Revista 
Macedoniei”, organ săptămânal al Societăţii 
de Cultură Macedo-Română. La sfârşitul anu- 
lui 1906 revine la vechea titulatură, iar din anul 
1911 sub titlu apare motto-ul "Prin noi, pentru 
noi”. Nefiind subvenţionată de statul român, 
revista a încercat să reziste prin abonamente. 
În partea dreaptă, lângă titlu, era scris "Cine 
cumpără 3 numere consecutive este conside- 
rat ca abonat". În anul 1912, anul primului 
război balcanic, ziarul îşi încetează apariţia. 

Unele ziare şi reviste au apărut în lim- 
bile franceză şi engleză pentru ca "chestiunea 
aromânilor să fie cunoscută în întreaga 
Europă”. : 

Cea mai importantă revistă aromână 
redactată în limba franceză a fost Le Courrier 
des Balkans, Organe des Interet roumains en 
Turquie. Revista a apărut timp de 7 ani, în 
perioada 1904-1911, la Bucureşti, totalizând 

164 de numere. În primul număr din 5 iunie 
1904, Nicolae Papahagi, în calitate de redac- 
tor-şef, a expus programul şi scopul revistei: 

"Noi suntem un popor care trăieşte 
de mai multe secole în Macedonia, Epir, 
Thesalia şi Albania. Originea noastră este 
latină şi noi ne spunem români, cu toate că 
străinii ne dau numele de cuțovlahi. Noi am 
păstrat intacte de-a lungul timpului carac- 
terul etnic propriu, obiceiurile, tradiţiile şi 
datinile noastre, limba noastră, suntem 
români şi vrem să rămânem aşa." 

În anul 1905, prin iradeaua imperială 
din 22 mai, sultanul a recunoscut națiunea 
aromână din Turcia: "Maiestatea Sa Impe- 
rială Sultanul luând în seamă rugile înălțate 
spre Tronul Imperial de supuşii săi 
aromâni, s-a îndurat să ordone ca, pe 
temeiul drepturilor civile, ei să se bucure 
ca şi ceilalţi supuşi musulmani.” . 

La sfârşitul lunii mai 1905 revista Le 
Courrier des Balkans a publicat articolul "Un 





triomphe" în care se făceau aprecieri elo- 
gioase la adresa sultanului, iar ziua de 9/22 
mai a devenit ziua naţională a aromânilor din 
Peninsula Balcanică. 

Revista a publicat articole privitoare la 
istoria aromânilor din Macedonia, Epir, The- 
salia. În anul 1909, Banca Naţională a 
României i-a trimis lui N. Papahagi suma de 
2.500 lei ca subvenție. 

Până la războaiele balcanice din anii 
1912-1913 au mai apărut şi alte ziare 
aromâne. Merită menţionate Armatolii, Dimân- 
darea, Ecoul Macedoniei (revistă în care Nuşi 
Tulliu a publicat în dialect aromân romanul 
"Morminte fără cruce”), Flambura (revistă con- 
dusă de loan Foti), Flambura Pindului (revistă 
redactată de studenţii aromâni aflaţi la studii în 
România), Lilicea Pindului (revistă la care au 
colaborat Marcu Beza, Tache Cociona, Nuşi 
Tulliu), Lumina (revista liceului român din 
Bitolia în care a debutat Nida Boga, autorul 
vestitei epopei  Voshopole), Macedonia 
(revistă în care Costa Belimace a publicat 
poezia "Dimândarea părintească", devenită 
imnul aromânilor de pretutindeni). 

Războaiele balcanice au dus la dispa- 
riția multor ziare şi reviste aromâne. 
Conferința de pace din 1913 de la Bucureşti, 
prezidată de Titu Maiorescu, specifica într-o 
anexă a tratatului obligaţia țărilor semnatare 
de a proteja drepturilor aromânilor. În anul 
1914 a început primul război mondial, iar la 
Conferința de Pace de la Paris din anii 1919- 
1920 drepturile aromânilor au fost uitate. 
Aromânii au pierdut şi puţinele drepturi 
cucerite până în anul 1912. În perioada inter- 
belică unele publicaţii aromâneşti şi-au contin- 
uat existența. Printre ele amintim "Peninsula 
Balcanică", "Graiul Macedoniei”, "Revista 
armânească", "Armatoli", "Dimândarea" etc. 

